1. **lecke - Optimizmus**

A pedagógus neve: Bódiné Barsy Ágnes

Műveltségi terület: Hit és erkölcstan/ Református hittan

Tantárgy: Áhítat

Osztály: Alsó tagozat 1-4 osztály

Az óra témája: Jákob álma

Az óra célja: Arra való rámutatás, hogy Isten a rossz döntéseinket nem helyesli, de nem hagy magunkra bennünket azok ellenére sem. Új lehetőséget ad.

Arra való bíztatás, hogy bízzon Istenben akkor is, ha egyedül érzi magát.

Az óra didaktikai feladatai :

- ismétlés

- ráhangolás motiválás,

- ismeretbővítés

- összefoglalás

- elmélyítés

- lezárás

Felhasznált források : digitális anyag – ének

Oktatási segédanyag a boldogságórákhoz 2019. alsós

Tanfolyamon hallott módszer

Dátum:2019. 10.14.

|  |  |  |  |  |
| --- | --- | --- | --- | --- |
| **Időkeret** | **Az óra menete** | **Nevelési-oktatási stratégia** | | **Megjegyzések** |
| **Tanulói munkaformák** | **Eszközök** |
| 5. perc | **Ráhangolódás:** Óra kezdő imádság és éneklés:  „ Atyám két kezedben…” | Közös imádság és éneklés | Digitális eszközök:  projektoros kivetítés |  |
| 10. perc | **Bevezetés:** egy nagy közös tablót készítünk, melyen mindenkinek a lehető legjobb jövőbeli élete, lehető legjobb jövőbeli énje látható! Ha minden a legjobban alakul, és ki-ki mindent megtesz, ami tőle telik, kinek milyen álma valósulhat meg a jövőben? Kiből mi lesz 20-30 év múlva? Mit ér el? Hogy él? | Beszélgetés a jövőbeli álmaikról.  ( érzések gondolatok egyénenkénti meghallgatása) | Nagy karton, tapadós cetlik, filc | Elhangzottakat, felírjuk cetlikre és felragasztjuk a kartonra. |
| 10..perc | **Előzetes ismeretek aktiválása :**   * Ézsau és Jákob- a testvérek születése, különbözőségre. * Jákob csalása és menekülése   Jákob a lehető legnehezebb út előtt áll:   1. a család nincs mellette 2. az apja csalódott benne 3. a bátyja az életét akarja 4. édesanyja biztonságát sem élvezheti 5. tudja , hogy rosszat tett 6. nincs oka arra , hogy boldog legyen | Beszélgetés, csoportmunka  Problémafelvetés  Erkölcsi ítéletalkotás |  |  |
| 5. perc | **Történetmondás**   * Jákob magányos útja * Jákob aludni tér, de kétségek gyötrik * Jákob különös álma * Jákob álmának magyarázata * Jákob megnyugodva indul tovább | A történetet a felsősök előadásában nézhetik meg .  Így elevenedik meg a történet. Jákob helyzetébe képzelhetik magukat. | Jelmez: angyal, Jákob  Digitális eszközök: mikrofon  Díszlet: nagy kő | Előkészületek: a szereplők kiválasztása, a darab begyakorolása,  a tér berendezése |
| 5. perc | **Az elhangzottak összefoglalása:**  Itt a csillagos ég alatt másképpen látja a dolgokat:   1. Találkozik Istennel 2. Isten szól hozzá 3. Ígéretet tesz neki, sok gyermeke lesz, övé lesz ez a föld, (nem okolja a hibáiért, pedig lenne miért) 4. Bízik Istenben , hogy vele lesz és visszahozza erre a földre.   Jákob boldogan , újult erővel vág neki a jövőnek, tudva , hogy Isten vele van. |  |  |  |
| 10.perc | **Elmélyítés**: Párokban egymás felé fordulva, mondják el a másiknak az álmukat ( vágyaikat) , majd erősítsék meg , mondják el egymásnak: - Képes vagy rá!  **Lezárás:** hála imádság  Közös Imádság: Mi Atyánk.. | Páros munka  Egyénileg, magukban fogalmazzák meg , hálájukat Isten segítségéért. |  | Itt mindenkinek alkalma adódik az álmáról beszélni, és a másikat megerősíteni |